პოლა შერი

**პოლა შერი** ( დ. 6 ოქტომბერი, 1948, ვაშინგტონი, აშშ) — ამერიკელი გრაფიკული დიზაინერი, მხატვარი და პედაგოგი. იგი არის კომპანია პენტაგრამის პირველი ქალი დირექტორი. პენტაგრამს შერი 1991 წელს შეუერთდა.

## ბიოგრაფია 
შერი სწავლობდა ტაილერის სამხატვრო სკოლაში, ელკინსის პარკში, პენსილვანიის შტატში და 1970 წელს სახვითი ხელოვნების ბაკალავრის წოდება დაიმსახურა. პირველ სეზონში.

### თანამედროვე ხელოვნების მუზეუმი 
თანამედროვე ხელოვნების მუზეუმის ლოგო, ერთ-ერთი ყველაზე ცნობადია, მსოფლიო მუზეუმების ლოგოებს შორის. თავდაპირველად მუზეუმის ლოგო, 1964 წელს, Franklin Gothic No.2 შრიფტის გამოყენებით ივან ჩერმაიეფმა შექმნა. 2004 წელს მეთიუ კარტერმა გადახატა, ოდნავ შეცვალა ლოგოს შრიფტი და დაარქვა მას MoMA Gothic. მიუხედავად იმისა, რომ MoMA-ს იდენტობა ჩამოყალიბებული და მყარია, ბრენდის გამოყენება ბეჭდვით, ფასადის თუ ვებ სივრცეში ჩამოუყალიბებელი და შეუკრავი იყო. ასეთი სისტემის შესაქმნელად მუზეუმმა დაიქირავა კომპანია პენტაგრამი.

იმისთვის, რომ შექმნილიყო თანამედროვე მიდგომა, რომელიც მუზეუმის სახეს საუკეთესოდ წარმოაჩენდა, პოლა შერმა შექმნა ერთიანი სისტემა, რომელიც მოერგებოდა ნებისმიერ სარეკლამო სივრცეს, იქნებოდა ეს გაზეთი თუ ქუჩის ბანერი.

### მეტროპოლიტენის ოპერა 
პოლა შერმა და ჯულია ჰოფმანმა, მეტროპოლიტენის ოპერისთვის  ახალი იდენტობა შეიმუშავეს. მეტროპოლიტენის გენერალურმა მენეჯერმა, პიტერ გელბმა, შესთავაზა რებრენდინგი, რომელიც მოიზიდავდა უფრო ფართო აუდიტორიას, როგორიცაა ახალგაზრდა თაობა, რომელსაც არასდროს შეუდგამს ფეხი ოპერის დარბაზში. ბეჭდური სარეკლამო კამპანია დაიწყო 2006 წლის 20 აგვისტოს და მეტროპოლიტენის მარკეტინგის დირექტორის, თომას მიშელის თანახმად, ეს წარმატებული გაყიდვების დღე იყო.

### Microsoft: Windows 8 ლოგო 
2012 წელს, შერმა შექმნა ახალი ლოგო Windows 8-ისთვის, რითაც დაუბრუნა ლოგოს თავისი თავდაპირველი, ფანჯრის, "სახე". ლოგო ისევ წარმოაჩენს, ძველ ოთხფერიან სიმბოლოს, ოღონდ უფრო გათანამედროვებული, გეომეტრიული ფორმით. განვითარების პროცესში, შერმა ჰკითხა მაიკროსოფტს: "თქვენი სახელია Windows (ფანჯარა) რატომ გაქვთ დროშის სიმბოლო?" მიუხედავად იმისა, რომ Microsoft-ის თავდაპირველი ბრენდი ასახავდა ფანჯარას, თანდათან, კომპიუტერული სისტემების გაძლიერებასთან ერთად, ვითარდებოდა გრაფიკაც და ლოგო გარდაიქმნა დროშად. როგორც შერმა ივარაუდა, დროშის ფრიალი, სავარაუდოდ იმ კომენტარის შედეგი იყო, რომ უბრალო ფანჯარა, მკაცრი, სწორი ხაზებით, ძალიან სტატიკურად გამოიყურებოდა და საჭირო იყო, უფრო თანამედროვე, დინამიური ფორმა. მიუხედავად იმისა, რომ გარდამავალი ლოგო დახატულია მოძრაობაში, იგი ბრტყელი იყო, ხოლო ახალი ლოგო გადმოსცემს რეალურ მოძრაობას, განზომილების მითითებით, სივრცეში გავლებული ხაზების გამოყენებით. ეს უკანასკნელი უკეთესად ასახავს ბრენდს, რადგან სახელი Windows თავდაპირველად გამოიყენეს, როგორც ეკრანებში ჩახედვის მეტაფორა.

## წიგნები 
* *Brownstone*, Princeton Architectural Press, 2016. 
* Scher, Paula. (2002) *Make it Bigger.* New York: Princeton Architectural Press,      
* Scher, Paula. (2011) *Maps.* New York: Princeton Architectural Press, 

## რესურსები ინტერნეტში
* Paula Scher: Pentagram
* Paula Scher Biography  at AIGA.org
* Paula Scher: Bryce Wolkowitz Gallery
* Paual Scher: Designer at play(TED)
* Paula Scher: Great design is serious at TED
* Helvetica (2007) includes an interview with Paula Scher. Helvetica Website
* https://www.moma.org/artists/7070

## სქოლიო
კატეგორია:ამერიკელი ილუსტრატორები
კატეგორია:ცოცხალი ადამიანები
კატეგორია:ვაშინგტონში დაბადებულები